**Балық шаруашылығы туралы**

**АНЫҚТАМА**

Балық шаруашылығы комитеті Үкіметтің 2020 жылғы
31 желтоқсандағы қаулысымен құрылды.

Комитет 6 басқармадан және 8 облысаралық бассейндік инспекциядан тұрады, бұдан басқа, комитеттің қарамағында өсімін молайту кешені саласындағы 4 мемлекеттік кәсіпорны және 1 мамандандырылған ғылыми ұйым («Балық шаруашылығы ҒӨО» ЖШС: бас бөлімше, Алтай, Атырау, Арал, Балқаш, Батыс Қазақстан және Солтүстік филиалдары) бар.

Комитеттің негізгі қызметі келесі мәселелерге шоғырланған:

Бірінші. Балық шаруашылығын дамыту;

Екінші. Балық ресурстарының табиғи популяциясын сақтау және оларды ұтымды пайдалану;

Үшінші. Саланы ғылыми қамтамасыз ету;

Төртінші. Халықаралық ынтымақтастық;

Бесінші. Қаржылық және материалдық-техникалық қамтамасыз ету.

**Балық шаруашылығын дамыту**

Қазақстан Республикасы Үкіметінің 2021 жылғы 5 сәуірдегі № 208 қаулысымен балық шаруашылығын дамытудың 2021 – 2030 жылдарға арналған бағдарламасы бекітілді.

Бағдарламаның негізгі индикаторлары:

1. Балық өсіру көлемін 2030 жылға дейін жылына 7-ден 270 мың тоннаға дейін ұлғайту.

2. Балық өнімдерін ішкі тұтынуды 2030 жылға дейін жылына 67-ден 134 мың тоннаға дейін ұлғайту.

3. Балық өнімдерінің экспортын 2030 жылға дейін жылына 30-дан 181 мың тоннаға дейін ұлғайту.

2021 жылы балық өсіру шаруашылықтарының саны 300 құрады, оның ішінде 223 көлде тауарлы балық өсіру шаруашылықтары, 54 тоғанда, 7 тор қоршамада, 16 сумен қамтамасыз ету циклі тұйықталған балық өсіру шаруашылығы.

2021 жылы жоспар бойынша 12,8 мың тонна, нақты 14,9 мың тонна тауарлы балық өсірілді.

2022 жылы балық өсіру шаруашылықтарының саны 380-ге дейін өсті (291 көлде тауарлы балық өсіру шаруашылықтары, 60 тоғанда, 13 тор қоршамада, 16 сумен қамтамасыз ету циклі тұйықталған балық өсіру шаруашылығы).

2022 жылдың басынан бастап жоспар бойынша 22,7 мың тонна, нақты 9,6 мың тонна тауарлы балық өсірілді. Балық өсіру объектілері –тұқы, бекіре, албырт (албырт, бақтақ), ақсаха, жайын балық түрлері және цихлид (тилапия).

*Тауарлы балық шаруашылығын мемлекеттік қолдау*

- балық өсіру шаруашылықтары, қайта өңдеу және жемшөп өндірісі үшін техника мен жабдықтар сатып алуға инвестициялық салымдар кезінде шығындардың 25% бөлігін өтеу;

- бекіре, албырт, тұқы, жайын, цихлид, араван, лат балық түрлерін, сондай-ақ шаян тәрізділерді өсіру кезінде балықтарға арналған азық шығындар құнының 30% өтеу;

- балық өсіру материалын (бұдан әрі – БӨМ), балық өсіру-биологиялық негіздемесін (бұдан әрі – БӨБН), дәрілік препараттарды сатып алуға және бағалы балық түрлерін балық басын толықтыратын аналық балық үйірін (бұдан әрі – ББТАБҮ) сатып алуға және ұстауға жұмсалған шығындар құнының 50 % өтеу.

2022 жылы акваөсіруді субсидиялауға жергілікті бюджеттен 373,1 млн. теңге, ал инвестициялық субсидиялауға республикалық бюджеттен 749,8 млн. теңге бөлінді.

«Бәйтерек» ҰБХ» АҚ желісі бойынша тауарлы балық шаруашылығын дамытуға бағытталған, оның ішінде экспорттық әлеуеті бар инвестициялық жобаларға кредит беруге болады.

Сонымен қатар, «Қарапайым заттар экономикасы» бағдарламасы шеңберінде кәсіпкерлер «Даму» кәсіпкерлікті дамыту қоры арқылы сыйақы мөлшерлемесі бойынша 6%-ға дейін қарыз ресімдей алады, сондай-ақ облыс әкімдіктері арқылы сыйақы мөлшерлемесін жылдық 10% - ға дейін төмендету бойынша субсидиялар алу мүмкіндігі бар.

Балық өсірумен айналысатын субъектілер үшін Салық кодексіне сәйкес арнайы салық режимі қолданылады, ол бойынша салықтар 70%-ға төмендетілді.

Сондай-ақ, балық шаруашылығы саласына инвестициялар кезінде салық жеңілдіктері мен преференциялары бар арнайы экономикалық аймақтар аумағында жер учаскелері беріледі.

**Балық ресурстарының табиғи популяциясын сақтау және оларды ұтымды пайдалану**

*Мемлекеттік бақылау және қадағалау*

Балық ресурстары саласындағы мемлекеттік бақылау мен қадағалауды ҚР ЭГТРМ Балық шаруашылығы комитеті (бұдан әрі – БШК) жүзеге асырады.

2022 жылдың 8 айында аумақтық бөлімшелермен балық қорғау заңнамасын бұзу туралы 4400 хаттама жасалды, 38 млн. теңге айыппұл салынды, оның 27 млн.теңгесі өндірілді.

*«Бекіре-2022» балық қорғау акциясы*

Көктемгі кезеңде еліміздің батыс өңірінде «Бекіре-2022» кең ауқымды балық қорғау акциясы өтті, ал республиканың қалған бөлігінде «Уылдырық шашу» балық қорғау акциясы өткізілді.

«Бекіре-2022» акциясы кезеңінде 1231 әкімшілік хаттама жасалды, 54 қылмыстық іс қозғалды, заңсыз айналымнан 21 тонна балық алынды, оның ішінде 1,8 тонна бекіре, 755 кг уылдырық, 621 бірлік балық аулау құралдары, 12 бірлік жүзу және 15 бірлік көлік құралдары.

*«Уылдырық шашу» балық қорғау акциясы*

«Уылдырық шашу» балық қорғау акциясы барысында барлық өңірлер бойынша 592 әкімшілік хаттама жасалды, 5 қылмыстық іс қозғалды, 7,8 млн.теңгеден астам сомаға айыппұл салынды, 158 тыйым салынған балық аулау құралдары, сондай-ақ 3,5 тоннаға жуық балық тәркіленді. Келтірілген залал үшін шамамен 5,3 млн. теңге сомаға талап қойылды.

*«Таза су айдындары» акциясы*

2020 жылғы 1-31 мамыр аралығында жыл сайынғы «Таза су айдындары» табиғат қорғау акциясы өткізілді. Оның аясында су айдындарынан 4951 дана иесіз желілер алынып, 6 тоннадан астам қатты тұрмыстық қалдықтар шығарылды.

*Балықтардың құртшабақтарын құтқару*

2021 жылы және 2022 жылдың өткен кезеңінде шілтерлі және басқа да қатып қалу қаупі бар су айдындарынан 133 млн. данадан астам балықтардың құртшабақтарын құтқарылды.

Мәселен, балықтардың қырылуын алдын алу мақсатында облысаралық бассейндік балық шаруашылығы инспекциялары балық шаруашылығы су айдындарын пайдаланушылармен, жергілікті атқарушы органдардың өкілдерімен және еріктілермен бірлесіп, қысқы кезеңде мелиорациялық жұмыстар (тесіктерді бұрғылау, қамыс шоқтарын орнату, суды мәжбүрлеп айдау) тұрақты негізде жүргізеді.

Осыған байланысты қысқы кезеңде облысаралық бассейндік балық шаруашылығы инспекцияларымен 456586 тесік бұрғыланды, 12167 майн кесілді, 101202 қамыс шоқтары орнатылды.

Сонымен қатар, 718 трактор, 43 мотобұрғы, 51 электр бұрғы, 35 қол бұрғы және 2044 автомашина жұмылдырылды. Сондай-ақ 6628 адам қатысты.

*Қызыл кітапқа балықтар мен басқа да су жануарларын енгізу*

Қазақстан Республикасы Үкіметінің 2020 жылғы 9 қарашадағы № 746 қаулысымен Каспий итбалығы өсімдіктер мен жануарлардың сирек кездесетін және құрып кету қаупі төнген түрлерінің тізбесіне енгізілді.

*Балық шаруашылығы су айдындарын бекіту*

Балық ресурстарын тұрақты пайдалану балық шаруашылығы су айдындарын бизнеске ұзақ мерзімді бекіту институтының арқасында қамтамасыз етіледі.

2021 жылғы 17 тамыздан бастап мемлекеттік мүлік порталында ([www.gosreestr.kz](http://www.gosreestr.kz).) аукцион арқылы су айдындарын бекіту бойынша конкурс өткізудің электрондық форматын көздейтін нормалар қолданысқа енгізілді.

Барлығы халықаралық және республикалық маңызы бар су айдындары – 20. Олар 387 учаскеге бөлінген, олардың ішінде 241 учаске 141 пайдаланушыға бекітілген. 146 учаскесі бекітілмеген болып қалуда.

Жергілікті маңызы бар 3221 су айдынының 1747 су айдыны (учаскелері) 1179 пайдаланушыға бекітілген. Резервтік қорда 1474 су айдыны (учаскелері) бар.

*Лимит және нақты балық аулау*

Балық ресурстарын ұтымды пайдалану мақсатында жыл сайынғы ғылыми зерттеулер негізінде балық аулауды реттеу жүзеге асырылады, оның шеңберінде балық және басқа да су жануарларын аулауға арналған лимиттер бекітіледі.

ЭГТРМ-нің 2022 жылғы 9 маусымдағы № 208 бұйрығымен 2022 жылғы 1 шілдеден 2023 жылғы 1 шілдеге дейінгі кезеңде 62,2 мың тонна көлемінде лимит бекітілді.

*Пайдаланушылардың балық шаруашылығын дамытуға қаржы салуы*

Ағымдағы жылдың 9 айында балық шаруашылығы субъектілерімен 694,7 млн. теңгеден астам қаржы салынды;

- ғылыми жұмыстарға - 31,4 млн. теңге;

- қайта өңдеу қуаттарын техникалық қайта жарақтандыруға - 443,6 млн. теңге;

- балық ресурстарының өсімін молайтуға - 46,5 млн. теңге;

- балық ресурстарын қорғауға - 173,2 млн. теңге.

*Балықты қайта өңдеу*

Бүгінгі таңда республикада 2600-ден астам адам жұмылдырылған 90-ға жуық ірі және ұсақ балық өңдеу кәсіпорындары бар. Барлық кәсіпорындардың жалпы өндірістік қуаты – жылына 416 мың тонна.

Мәселен, 2020 жылы сатылған балық өнімдерінің жалпы көлемі 26,6 мың тонна, салқындатылған - мұздалған түрінде 22,7 мың тонна (85,3%) сатылды.

2021 жылы сатылған балық өнімдерінің жалпы көлемі 28,4 мың тонна, салқындатылған - мұздалған түрінде 21,6 мың тонна (76%) сатылды.

Осыған байланысты, қазіргі уақытта салқындатылған бақтақты қоспағанда, балықты салқындатылған және мұздалған түрде экспорттауға тыйым салу мәселесі қарастырылуда.

*Балық экспорты және импорты*

2021 жылы таяу және алыс шетелдердің 36 еліне (Германия, Нидерланды, Ресей, Украина, Литва, Қытай, Өзбекстан, Әзірбайжан, Болгария, Венгрия, Грузия, Дания, Қырғызстан, Тәжікстан, Түркия және т.б.) шамамен 46 млн. АҚШ доллары сомасына 25,1 мың тонна балық өнімдері экспортталды.

Дайын өнімнің мынадай түрлерін шығару жолға қойылған: салқындатылған-мұздалған балық, балық филесі, ысталған және кептірілген балық, балықшы бұйымдары, аспаздық бұйымдар мен жартылай фабрикаттар, балық консервілері, сондай-ақ май-ұн өнімдері. Бұл ретте, көксерке филесі Еуроодақ елдерінде қазақстандық бренд болып табылады.

2021 жылы 125,5 млн. АҚШ доллары сомасына 41,0 мың тоннаны балық өнімдерінің импорты құрады, бұл ретте, импорттың шамамен 80% – ы мұхиттық балық пен теңіз өнімдері.

2022 жылдың 9 айында шамамен 14 млн.АҚШ доллары сомасына 15 мың тоннадан астам балық өнімі экспортталды.

*Балық ресурстарының өсімін молайту*

2021 жылы балық өсіретін кәсіпорындар 74,4 млн.дана бағалы балық түрлерінің құртшабақтарын (бекіре, ақ балық личинкалары, тұқы және екі жасар тұқы және шөпті балық түрлері (ақ амур, күміс тұқы) су айдындарына шығарды.

2022 жылдың басынан бастап мемлекеттік балық өсіру кәсіпорындары 92,1 млн. дана құнды балық түрлерінің шабақтарын өсіріп, табиғи мекендеу ортасына жіберді.

*Балықтардың табиғи өсімін молайту үшін жағдай жасау*

Бағалы балық түрлерінің табиғи өсімін молайту үшін жағдай жасау мақсатында 2018 жылдан бастап Атырау облысы шегінде Жайық және Қиғаш өзендерінің суын арттыру және гидрологиялық режимін жақсарту жөніндегі жобалар іске асырылуда.

2018-2020 жылдарға арналған Су ресурстары комитетінің желісі бойынша түбін тереңдету жұмыстарын жүргізу үшін республикалық бюджеттен 6 686 334 мың теңге бөлінді, оның ішінде:

2018 жылға - 1 579 863 мың теңге;

2019 жылға - 3 000 000 мың теңге;

2020 жылға - 2 106 471 мың теңге.

Жобалардың мақсаты - тереңдету жұмыстарын жүргізу арқылы уылдырық шашу кезеңінде балықтардың кедергісіз көші-қонын қамтамасыз ету. Жобаларға сәйкес Жайық өзенінде жалпы ұзындығы 25,5 км түбін тереңдету жұмыстарын жүргізу және ұзындығы 16,9 км жаңа арна құру көзделген. Іске асыру кезеңі - 2018-2020 жылдар. Жұмыстар толығымен орындалды.  Қиғаш өзенінде жалпы ұзындығы 150,7 км болатын түбін тереңдету жұмыстарын жүргізу көзделген. Іске асыру кезеңі - 2018-2021 жылдар. Жұмыстар толығымен орындалды.

Кейіннен бұл жұмыстарды жалғастыру үшін Атырау облысының әкімдігі Жайық және Қиғаш өзендері бойынша ЖСҚ әзірледі және ол бойынша 2021 жылы оң қорытындылар алынды.

Ағымдағы жылдың ақпан айында республикалық бюджетті нақтылау шеңберінде Қаржыминіне 2022 жылы осы жұмыстарды жүргізуге 3,0 млрд.теңге (Жайық өзені – 1,5 млрд. теңге, Қиғаш өзені – 1,5 млрд. теңге) сомасына бюджеттік өтінімдер енгізілді. Қаржымині көрсетілген сомаларға қолдау көрсетті (РБК 5.04.2022 жылғы № 6 хаттамасы).

«2022 – 2024 жылдарға арналған республикалық бюджет туралы» Қазақстан Республикасының Заңына өзгерістер мен толықтырулар енгізу туралы» Қазақстан Республикасының 2022 жылғы 12 мамырдағы Заңымен РБ-тен 2022 жылға 3,0 млрд.теңге сомасында қаражат бөлінді, олар ағымдағы жылдың маусым айында ЭГТРМ бюджетінен Атырау облысы әкімдігінің бюджетіне трансфертпен аударылды.

Ағымдағы жылдың шілде айында тиісті конкурстар өткізілді, оның қорытындысы бойынша «Павлодарский речной порт» ЖШС-мен Жайық және Қиғаш өзендерінде түбін тереңдету жұмыстарын жүргізуге шарттар жасалды.

Түбін тереңдету жұмыстары «Павлодарский речной порт» ЖШС-мен 2022 жылғы 1 тамызда басталды.

Бүгінгі күнге:

– Зарослый каналында (Жайық өз.) ұзындығы 6,5 км түбін тереңдету жұмыстары жүргізілді, 8 бірлік техника және 17 адам жұмылдырылды.

– Понкрашино каналында ұзындығы 1,3 км тереңдету жұмыстары жүргізілді, 7 бірлік техника мен 16 адам жұмылдырылды.

*Мемлекеттік қызмет көрсету*

Балық шаруашылығы комитеті және балық шаруашылығының бассейндік инспекциялары мемлекеттік қызметтің 10 түрін, оның ішінде мемлекеттік қызметтің 5-уі Комитетпен, 5-уі инспекциямен көрсетіледі.

Атап айтқанда, БШҚ келесі мемлекеттік қызметтерді көрсетеді:

- жабайы тірі жануарлардың, жекелеген жабайы өсетін өсімдіктердің және жабайы өсетін дәрілік шикізаттың экспортына лицензия беру;

- ғылыми-зерттеу аулауға рұқсат беру;

- құрып кету қаупі төнген жабайы фауна мен флора түрлерімен халықаралық сауда туралы конвенцияның күші қолданылатын жануарлар түрлерін Қазақстан Республикасының аумағына импорттауға, Қазақстан Республикасының аумағынан экспорттауға және (немесе) кері экспорттауға әкімшілік органның рұқсаттар беруі;

- Қазақстан Республикасының ішкі нарығында сауда үшін бекіре тұқымдас балық түрлері уылдырығының таңбасын беру;

- аңшылардың және аңшылық шаруашылығы субъектілерінің қоғамдық бірлестіктерінің, сондай-ақ балық аулаушылар мен балық шаруашылығы субъектілері қоғамдық бірлестіктерінің республикалық қауымдастықтарын аккредиттеу.

Облысаралық бассейндік балық шаруашылығы инспекциялары мынадай мемлекеттік қызметтерді көрсетеді:

- су тарту құрылыстарының балық қорғау құрылғыларын орнатуды келісу;

- балықтың қайдан ауланғаны туралы анықтама беру;

- балық аулауға тыйым салынған уылдырық шашу кезеңінде, сондай-ақ балық аулауға тыйым салынған су айдындарында және (немесе) учаскелерде кеме жүргізу режиміне келісім беру;

- саны реттеуге жататын жануарлар түрлерін алып қоюға рұқсат бер;

- жануарларды интродукциялауды, реинтродукциялауды және будандастыруды жүргізуге рұқсат беру.

Барлық көрсетілетін мемлекеттік қызметтер автоматтандырылған және «Е-лицензиялау» ақпараттық жүйесі арқылы жүзеге асырылады.

2021 жылы 3634 мемлекеттік қызмет көрсетілді, олардың барлығы көрсету мерзімдерін бұзбай ұсынылды.

2022 жылдың 9 айында 2579 мемлекеттік қызмет көрсетілді.

*Каспий итбалығын сақтау бойынша қабылданып жатқан шаралар туралы*

Қазақстан Республикасы Үкіметінің 2020 жылғы 9 қарашадағы қаулысымен Каспий итбалығы өсімдіктер мен жануарлардың сирек кездесетін және құрып кету қаупі төнген түрлерінің тізбесіне енгізілді.

2021 жылғы қыркүйекте Қазақстан Республикасы Экология, геология және табиғи ресурстар министрлігі мен Ресей Федерациясы Экология және табиғи ресурстар министрлігі арасындағы Қазақстан мен Ресейдің өңіраралық ынтымақтастығының XVII форумы барысында Каспий итбалықтарының популяциясын сақтаудың 2021-2026 жылдарға арналған бірлескен іс – қимыл жоспарына (бұдан әрі - бірлескен жоспар) қол қойылды.

Бірлескен зерттеулер қорытындысы бойынша, «Қазақстандық қолданбалы экология агенттігі» ЖШС, «Балық шаруашылығының ғылыми-өндірістік орталығы» ЖШС және «Ресей Ғылым академиясының А.Н. Северцова атындағы экология және эволюция мәселелері институты» ФГБНУ-нің бірлескен жоспары шеңберінде Каспий итбалығын сақтау бойынша қосымша шаралар әзірлеу жоспарлануда, оның бірі Каспий итбалықтарының мекендейтін жерлерін сақтау және көбейту үшін ерекше қорғалатын табиғи аумақты құру болып табылады.

Қазіргі уақытта «Қазақстан қолданбалы экология агенттігі» ЖШС-мен Каспий итбалығының популяциясын сақтау үшін мемлекеттік табиғи резерват құру бағытында жаратылыстану-ғылыми негіздемесін әзірлеуге шарт жасалды.

 Бұдан басқа, 2022 жылғы 16 қарашада Каспий маңы елдері өкілдерінің қатысуымен «Каспий итбалығын зерттеу және сақтау мәселелері» тақырыбында халықаралық вебинар өткізу жоспарланды.

*Саланы цифрландыру*

Балық пен балық өнімдерінің көлеңкелі айналымын қысқарту мақсатында ақпараттандырудың сервистік моделі арқылы балық пен балық өнімдерін қадағалаудың ақпараттық жүйесін құру мәселесі пысықталуда.

Балық пен балық өнімдерін қадағалаудың автоматтандырылған жүйесі балық пен балық өнімдерінің қайдан ауланғандығын растайтын құжаттарды қалыптастыруға және беруге қатысатын мүдделі мемлекеттік органдар жүйелерінің интеграциясын көздейтін болады.

2021 жылғы 17 қарашада белгіленген тәртіппен Конкурстық комиссия ақпараттық жүйені әзірлеуді жүргізетін өнім берушіні айқындады.

Ағымдағы жылдың соңына дейін ақпараттық жүйені енгізуді аяқтау жоспарлануда.

**Саланы ғылыми қамтамасыз ету**

Қазіргі уақытта балық шаруашылығы ғылыми-зерттеу орталығы негізгі екі бағытта ғылыми-зерттеу жұмыстарын жүргізуде.

Бірінші. Балық ресурстарын мемлекеттік есепке алу мен мониторингті жүзеге асыру мақсатында ғылыми-зерттеу жұмыстары.

Екінші. Бағдарламалық-нысаналы қаржыландыру шеңберіндегі қолданбалы ғылыми зерттеулер.

Балық ресурстарын мемлекеттік есепке алу және мониторингілеу шеңберінде 2021 жылы балық ресурстарының жай-күйі туралы қорытынды және алып қоюдың рұқсат етілген шекті көлемінің негіздемесі, сондай-ақ оңтайлы режим бойынша, балық аулауға және балық өсіру-мелиорациялық жұмыстарды жүргізуге шектеулер мен тыйымдар бойынша ғылыми ұсынымдар дайындалды.

Сонымен бірге, БНҚ бағдарламасы бойынша 2021 жылғы қыркүйекте балық шаруашылығы ҒӨО-мен жалпы сомасы 3 млрд. теңгеге екі ғылыми-зерттеу жұмыстарын жүргізуге 3 жылдық кезеңге шарттар жасалынды.

Бірінші тақырыбы «Инновациялық технологиялар мен балық өсірудің жаңа объектілерін әзірлеу және енгізу арқылы Қазақстанның акваөсіру кешенді дамытуды ғылыми-технологиялық қамтамасыз ету», көлемі 1,2 млрд.теңге.

Зерттеу нәтижелері бойынша перспективалы балық шаруашылығы объектілерін өсірудің индустриялық технологиялары, сондай-ақ отандық бәсекеге қабілетті жасанды азық өндіру технологиялары әзірленіп, енгізілетін болады.

Екінші тақырып «Қазақстанның негізгі балық кәсіпшілігі су айдындарының балық ресурстары мен басқа да гидробионттарының жай-күйін кешенді бағалау және оларды орнықты пайдалану бойынша ғылыми-негізделген ұсынымдар әзірлеу», көлемі 1,8 млрд.теңге.

Қорытындысы бойынша балық шаруашылығы су айдындарының балық өнімділігін арттыру бойынша ғылыми-негізделген ұсынымдар әзірленеді, Каспий теңізінің қазақстандық бөлігіндегі Каспий итбалығының құрылымы, таралуы және популяция саны айқындалады.

Сонымен бірге, 2021 жылы «Қазэкопроект» ЖШС-мен Каспий теңізінің қазақстандық бөлігінің биоресурстарының жай-күйін бағалау бойынша кешенді теңіз зерттеулері жүргізілді.

2022 жылы балық ресурстарын мемлекеттік есепке алу мен мониторингтеуді жүзеге асыру мақсатында ғылыми-зерттеу жұмыстарына 257,6 млн. теңге бөлінді.

**Халықаралық ынтымақтастық**

Дамудың маңызды бағыты халықаралық ынтымақтастық болып табылады.

Каспий маңы мемлекеттерімен ынтымақтастық 2016 жылғы 24 мамырда күшіне енген Каспий теңізінің биологиялық ресурстарын сақтау және ұтымды пайдалану туралы Келісім шеңберінде жүзеге асырылады.

Келісімнің мақсаты Каспий теңізінің су биологиялық ресурстарын сақтау және ұтымды пайдалану, оның ішінде бірлескен су биологиялық ресурстарын басқару болып табылады.

Келісім шеңберінде су биологиялық ресурстары жөніндегі комиссия құрылды, ол балық ресурстарының мекендеу ортасы мен табиғи өсімін молайту жағдайларын жақсарту, оның ішінде заңсыз балық аулауға қарсы күрес жөнінде келісілген шаралар әзірлейді және қабылдайды.

Бұдан басқа, Комиссия ғылыми зерттеулер негізінде бірлескен балық ресурстарын аулау көлемін айқындайды және оларды ұлттық квоталарға бөледі, балықтың белгілі бір түріне, сондай-ақ Каспий теңізінің белгілі бір аудандарына қатысты балық аулауға шектеулер немесе тыйымдар белгілейді.

Комиссия балық аулау мерзімдерін реттеуге, сондай-ақ балық аулау құралдары мен балық аулау әдістеріне қойылатын талаптарды белгілеуге және т. б. құзіретті.

Мәселен, 2021 жылғы желтоқсанда төрағалық етуші тарап ретінде Қазақстан Каспий теңізінің су биологиялық ресурстарын сақтау, ұтымды пайдалану жөніндегі комиссияның 5-ші отырысын өткізді.

Отырыс қорытындысы бойынша:

- 2022 жылға арналған бірлескен су биологиялық ресурстарын (бекіре тұқымдас балық түрлерін (өсімін молайтатын балық), килек және майшабақ) аулау көлемі келісілді;

- бекіре балықтарын коммерциялық аулауға 2022 жылға тыйым салынды.

 Комиссияның 2022 жылғы кезекті отырысының төрағалық етуші тарабы да Қазақстан Республикасы болып табылатынын атап өту қажет.

Бұдан басқа, Каспий теңізіндегі қауіпсіздік саласындағы ынтымақтастық туралы Келісім шеңберінде Каспий теңізіндегі су биологиялық ресурстарын заңсыз кәсіпшілікке (браконьерлікке) қарсы күрес саласындағы ынтымақтастық туралы хаттама жобасын (бұдан әрі – Хаттама жобасы) келісу бойынша жұмыстар жүргізілуде.

Қазіргі уақытта хаттама жобасын талқылау бойынша он үш кездесу өткізілді. 3-1 баптың негізгі ережелері ғана келісілмеген күйінде қалды, атап айтқанда, жалпы су кеңістігінде балық аулауды бақылауды жүзеге асыру кезіндегі іс-қимыл тәртібі бөлігінде.

Кезекті келіссөздерді 2022 жылдың қазан айында өткізу жоспарлануда.

Сондай-ақ, 2021 жылы ФАО халықаралық ұйымымен ынтымақтастық жөніндегі жұмыс жанданды.

Атап айтқанда, 2021 жылғы 7 желтоқсанда «Орталық Азиядағы балық шаруашылығы мен акваөсіру тұрақты басқару мүддесінде әлеуетті құру (FISHCap)» жобалық құжатына қол қойылды.

Жобалық құжат шеңберінде жобалық құжат қаражаты есебінен халықаралық сарапшыларды тарту арқылы Қазақстанда өңірлік тренингтер мен семинарлар ұйымдастыру жоспарлануда.

**Қаржылық және материалдық-техникалық қамтамасыз ету.**

2021 жылы Комитеттің бюджеті 4,3 млрд. теңгені құрады, жыл қорытындысы бойынша бюджет 100% игерілді.

Осы қаражат шеңберінде өткен жылы браконьерлікпен күрес жөніндегі жұмысты күшейту мақсатында аумақтық бөлімшелерді материалдық-техникалық жарақтандыруды нығайту бойынша елеулі жұмыс жүргізілді. Осылайша, 47 автокөлік және 10 қайық сатып алынды.

 Осылайша, аумақтық инспекциялар автопаркінің 29%-дан астамы жаңартылды.

2022 жылы Комитеттің бюджеті 5,8 млрд. теңгені құрайды, оның 63%-ы игерілді.

Сондай-ақ, ағымдағы жылы браконьерлікке қарсы күресті күшейту мақсатында аумақтық бөлімшелерді материалдық-техникалық жарақтандыруды нығайту бойынша елеулі жұмыстар жүргізілуде.

Мәселен, ағымдағы жылдың соңына дейін 13 автокөлік, 15 қайық, сондай-ақ 60 планшет, 60 термопринтер, 40 төсбелгі бейнетіркегішті сатып алу жоспарлануда.

**Заңнаманы жетілдіру**

**2021 жыл:**

Сонымен, балық ресурстарын пайдаланғаны үшін жылдық төлемнің орнына тоқсан сайынғы төлем енгізілді. Бұл балық ресурстарын пайдалануға рұқсат алу кезінде балық шаруашылығы субъектілеріне қаржылық жүктемені айтарлықтай төмендетті.

Квоталарды бөлу ережелеріне «көбірек балықтандырсаң – көбірек квота аласың» қағидатына көшу бөлігінде өзгерістер енгізілді. Бұл механизм пайдаланушыларды оларға бекітілген су айдындарының балық аулау көлемін ұлғайтуға ынталандырады.

Балық аулауға тыйым салу мерзімдерін ауыстыру рәсімі жеңілдетілді. Енді мұндай шешім инспекция басшысының бұйрығымен белгілі бір жылдың табиғи-климаттық жағдайларын ескере отырып жүзеге асырылатын болады.

Сондай-ақ, 2021 жылы балық шаруашылығы саласындағы бизнес үшін қолайлы жағдайлар жасау мақсатында заңнамалық деңгейде бірқатар түзетулер қабылданды, атап айтқанда:

Бірінші. Кәсіптік балық аулау субъектілеріне бекітілген су айдындарында тор қоршамада балық шаруашылығын ұйымдастыруға құқық берілді.

Екінші. Балық өсіру шаруашылықтарын су қорғау белдеуіне орналастыру бойынша шектеулер алынып тасталды.

Үшінші. Жобалау-сметалық құжаттаманы әзірлеу және балық өсіру тоғандары мен бассейндерін салу кезінде мемлекеттік сараптама қорытындысын алу жөніндегі талаптар алынып тасталды.

Төртінші. Бизнес ауыл шаруашылығы мақсатындағы жерлерде балық өсіру шаруашылықтарын салу кезіндегі шығындарды өтеуден босатылды.

Бесінші. Балық шаруашылығына салынған инвестициялардың 25% өтеу, сондай-ақ азық сатып алу кезіндегі шығыстардың 30%-ын субсидиялау түріндегі қолданыстағы мемлекеттік қолдау шараларымен қатар субсидиялардың жаңа түрлері қосымша енгізілді. Бұл құнның 50% - на дейін субсидиялау:

* балық өсіру-биологиялық негіздемелер;
* балық отырғызу материалын сатып алу;
* дәрілік препараттар;
* балық басын толықтыратын аналық балық үйірін сатып алуға және ұстауға жұмсалатын шығындар.

**2022 жылдың өткен кезеңінде:**

1) инвестициялық салымдар кезінде мемлекеттік қолдау шаралары кеңейтілді (қайта өңдеу, азық өндірісі, тоған шаруашылықтары бойынша паспорттар енгізілді);

2) ВАК «Акваөсіру туралы» Заң жобасының тұжырымдамасын мақұлдады және заңды әзірлеу басталды;

3) балық өңдеумен айналысатын субъектілер үшін ҚҚС-ты 70%-ға төмендету көзделеді, заң жобасы ҚР Парламентінің Мәжілісінде қаралуда («Салық кодексіне өзгерістер енгізу туралы» заң жобасы);

4) балық өсіру инвестициялық жобаларын іске асыру кезінде жер учаскелері мен су айдындарын берудің оңайлатылған тәртібі бөлігінде заңнамалық түзетулер және бизнес үшін басқа да оң нормалар көзделеді. Заң жобасы ҚР Премьер-Министрі Кеңсесінің қарауында («Қазақстан Республикасының кейбір заңнамалық актілеріне бизнес жүргізу мәселелері бойынша өзгерістер мен толықтырулар енгізу туралы» заң жобасы).

5) отандық шикізаттан алынған терең өңделген балық өнімдерін субсидиялауды енгізу көзделеді. Заң жобасы Үкіметте қаралуда («Қазақстан Республикасының кейбір заңнамалық актілеріне бизнес жүргізу мәселелері бойынша өзгерістер мен толықтырулар енгізу туралы» заң жобасы);

6) күтім балығы Қызыл кітапқа енгізілген балық түрлерінің тізбесінен алынып тасталды (16.09.2022 ж. № 706 ҚРҮҚ);

7) балық ресурстарын пайдаланушылар үшін есеп беру нысандары қысқартылды және оңайлатылды.

Осы түзетулердің барлығы балық өсіру кезінде табиғи артықшылықтарды тиімді пайдалануға, балық өсіру шаруашылықтарын салу кезінде шығындарды азайтуға және өсірілген балықтың өзіндік құнын төмендетуге мүмкіндік береді.

**2022 жылдың соңына дейінгі жоспарлар:**

Бірінші. Балық шаруашылығын дамытудың 2022 жылға арналған бағдарламасының индикаторларын іске асыру

Екінші. «Акваөсіру туралы» Заң жобасын және оған ілеспе заң жобасын әзірлеу.

Үшінші. Каспий теңізінің су биоресурстары жөніндегі Үкіметаралық Комиссияның 6-шы отырысын өткізу.

Төртінші. Каспий маңы елдерінің «Каспий итбалығын зерттеу және сақтау мәселелері» тақырыбында халықаралық вебинар өткізу.

Бесінші. Балық шаруашылығы саласында мемлекеттік қолдаудың қосымша шараларын енгізу жөніндегі жұмыстарды жалғастыру.

Алтыншы. Балықты бақылау жүйесін енгізу.

Жетінші. Аумақтық бөлімшелер мен ведомстволық бағынысты ұйымдарға 779,6 млн.теңге сомаға МТҚ сатып алу.